
Švenčionių rajono vietos veiklos grupės „Švenčionių partnerystė“ valdybos 2015 m. vasario 9 d. posėdžio protokolu Nr. 2.

SUPAPRASTINTOSIOS SPECIALIosios TAISYKLės PAREIŠKĖJAMS, TEIKIANTIEMS VIETOS PROJEKTŲ PARAIŠKAS PAGAL vietos plėtros strategijos „VIETOS PLĖTROS 2009 – 2014 METŲ STRATEGIJA“ 

I PRIORITETO „VVG TERITORIJOS VERSLŲ ĮVAIRINIMAS IR UŽIMTUMO GERINIMAS“ PRIEMONĖS „PARAMA VERSLO KŪRIMUI IR PLĖTRAI/KAIMO TURIZMO VEIKLOS SKATINIMAS“ 

VEIKLOS SRItis “KAIMO TURIZMO SKATINIMAS, ĮSKAITANT AMATŲ PLĖTRĄ KAIMO TURIZMO SODYBOSE” IR “TURISTINIŲ STOVYKLŲ KAIMO VIETOVĖSE ĮKŪRIMAS IR PLĖTRA (IŠSKYRUS MIŠKO VIETOVES) 
I. BENDROSIOS NUOSTATOS

1. Švenčionių rajono vietos veiklos grupės vietos plėtros strategijos „Vietos plėtros 2009 – 2014 metų strategija“ priemonės „Parama verslo kūrimui ir plėtrai/Kaimo turizmo veiklos skatinimas“ supaprastintosios specialiosios taisyklės (toliau – Taisyklės) skirtos vietos projektų paraiškų teikėjams, teikiantiems vietos projektų paraiškas Švenčionių rajono vietos veiklos grupės „Švenčionių partnerystė“ (toliau – VVG „Švenčionių partnerystė“) vietos plėtros strategijai „Vietos plėtros 2009 – 2014 metų strategija“ įgyvendinti. Šios Taisyklės parengtos vadovaujantis Vietos plėtros strategijų, įgyvendinamų pagal Lietuvos kaimo plėtros 2007–2013 metų programos krypties „Leader metodo įgyvendinimas“ priemonę „Vietos plėtros strategijų įgyvendinimas“, administravimo taisyklėmis, patvirtintomis Lietuvos Respublikos žemės ūkio ministro 2008 m. spalio 28 d. įsakymu Nr. 3D-578 ,,Dėl Vietos plėtros strategijų, įgyvendinamų pagal Lietuvos kaimo plėtros 2007-2013 metų programos krypties ,,Leader metodo įgyvendinimas“ priemonę ,,Vietos plėtros strategijų įgyvendinimas“, administravimo taisyklių patvirtinimo“ (toliau – VPS administravimo taisyklės), Lietuvos kaimo plėtros 2007-2013 metų programos administravimo taisyklėmis, patvirtintomis Lietuvos Respublikos žemės ūkio ministro 2007 m. balandžio 6 d. įsakymu Nr. 3D-153 ,,Dėl Lietuvos kaimo plėtros 2007-2013 metų programos administravimo taisyklių patvirtinimo“ (toliau – Administravimo taisyklės); Lietuvos kaimo plėtros 2007–2013 metų programos priemonės „Kaimo turizmo veiklos skatinimas“ supaprastintosiomis taisyklėmis, patvirtintomis Lietuvos Respublikos žemės ūkio ministro 2009 m. gegužės 13 d. įsakymu Nr. 3D-344; Vidaus tvarkos aprašu (toliau – Tvarkos aprašas), patvirtintu VVG „Švenčionių partnerystė“ valdybos 2015 m. sausio 26 d. posėdžio protokolu Nr. 1. 
2.
Šios Taisyklės taikomos pareiškėjams, teikiantiems paraišką:

2.1. pagal veiklos sritį „Kaimo turizmo skatinimas, įskaitant amatų plėtrą kaimo turizmo sodybose“;
2.2. pagal veiklos sritį „Stovyklaviečių kaimo vietovėse įkūrimas ir plėtra (išskyrus miško vietovėse)“.
II. SUTRUMPINIMAI IR SĄVOKOS

3. Taisyklėse vartojami sutrumpinimai apibrėžti Programoje, Lietuvos kaimo plėtros 2007–2013 metų programos administravimo taisyklėse.
4. Taisyklėse vartojamos sąvokos:

Europinio dydžio vienetas (toliau – EDV) – žemės ūkio valdos ekonominio dydžio matavimo vienetas Europos Sąjungoje. EDV skaičiuojamas pagal Žemės ūkio valdų, ūkininkų ūkių ir ūkinius gyvūnus įregistravusių subjektų ūkių, kurie neįregistruoti žemės ūkio ir kaimo verslo ar ūkininkų ūkių registruose, ekonominio dydžio, išreikšto europinio dydžio vienetais, skaičiavimo metodiką, patvirtintą Lietuvos Respublikos žemės ūkio ministro 2007 m. lapkričio 28 d. įsakymu Nr. 3D-521 (Žin., 2007, Nr. 126-5141; 2009, Nr. 11-419).
Kaimo gyventojas – fizinis asmuo, kuris iki paramos paraiškos pateikimo nuolatinę gyvenamąją vietą deklaruoja kaimo vietovėje ir yra įregistravęs žemės ūkio valdą Lietuvos Respublikos žemės ūkio ir kaimo verslo registre.

Kaimo vietovė – gyvenamoji vietovė, kurioje gyvena ne daugiau kaip 3000 gyventojų (pagal šios priemonės „Kaimo turizmo veiklos skatinimas“ veiklos sritį „Kaimo turizmo skatinimas, įskaitant amatų plėtrą kaimo turizmo sodybose“); gyvenamoji vietovė, kurioje gyvena ne daugiau kaip 6000 gyventojų (pagal šios priemonės veiklos sritį „Turistinių stovyklų kaimo vietovėse įkūrimas ir plėtra (išskyrus miško vietoves)“. Projektams, kurių įgyvendinimo vieta yra savivaldybės centras, parama neteikiama.

Kambarys – gyvenamajame pastate specialiai įrengta viena ar kelios patalpos, apgyvendinimo paslaugų teikėjo siūlomos kaip nedaloma visuma poilsiautojams nuomotis.
Projekto kontrolės laikotarpis – penkerių metų laikotarpis nuo sprendimo skirti paramą priėmimo dienos, per kurį tikrinama, kaip paramos gavėjas laikosi projekte numatytų įsipareigojimų.
Turistinės stovyklos paslauga – trumpalaikio poilsio organizavimas ir (ar) nakvynės suteikimas palapinėse ar apgyvendinimui skirtose patalpose rekreacinėse teritorijose, žemės ūkio, miško ar kitos paskirties žemėje įrengtoje stovyklavietėje. Stovyklavietėje privalo būti nustatytos vietos palapinėms statyti ir įranga maistui ruošti, higienos poreikiams tenkinti, atliekoms surinkti bei aktyviam poilsiui organizuoti.
Ūkininkas – fizinis asmuo, teisės aktų nustatyta tvarka įregistravęs žemės ūkio valdą ir ūkį Lietuvos Respublikos žemės ūkio ir kaimo verslo registre.

Kitos Taisyklėse vartojamos sąvokos apibrėžtos Programoje, Lietuvos kaimo plėtros 2007–2013 metų programos administravimo taisyklėse. 



5. Priemonės bendrasis tikslas, specialieji ir veiklos tikslai apibrėžti Programoje.
III. VEIKLOS SRITYS

6. Pagal šią priemonę remiamos veiklos sritys:

6.1.  Kaimo turizmo skatinimas, įskaitant amatų plėtrą kaimo turizmo sodybose;

6.2.  Turistinių stovyklų kaimo vietovėse įkūrimas ir plėtra (išskyrus miško vietovėse).

IV. PARAMOS DYDIS

7. Suteikiamos paramos dydis skaičiuojamas atsižvelgiant į tinkamas finansuoti projekto išlaidas.

8. Didžiausia galima paramos suma vienam projektui pagal veiklos sritį „Kaimo turizmo skatinimas, įskaitant amatų plėtrą kaimo turizmo sodybose“ negali viršyti 17 920,69 Eur (septyniolikos tūkstančių devyni šimtai dvidešimties eurų ir 70 ct). Finansuojama visų tinkamų projekto išlaidų iki: 
8.1. 65 proc. kai pareiškėjas yra ūkininkas, kuris įsipareigoja, kad jo ūkio dydis ne vėliau kaip iki pirmojo mokėjimo prašymo pateikimo bus prilyginamas ne mažiau kaip 2 EDV arba, kai pareiškėjas yra kaimo gyventojas arba ūkininkas, kuris ne mažiau kaip trejus pastaruosius metus iki paramos paraiškos pateikimo nuolat gyvena kaime ir ne mažiau kaip trejus pastaruosius metus užsiima kaimo turizmo veikla ir gauna iš šios veiklos pajamas;
9. Didžiausia galima paramos suma vienam projektui pagal veiklos sritį „Turistinių kaimo vietovėse įkūrimas ir plėtra (išskyrus miško vietoves)“ negali viršyti 17 920,69 Eur (septyniolikos tūkstančių devyni šimtai dvidešimties eurų ir 70 ct). Finansuojama visų tinkamų projekto išlaidų iki:

9.1. 65 proc., kai pareiškėjas yra ūkininkas, kuris užsiima žemės ūkio veikla ir įrodo, kad iš šios veiklos gauna pajamas (pvz., ūkio EDV, turi gyvulių, pasėlių ir pan.), arba kaimo gyventojas, kuris ne trumpiau kaip trejus metus iki paramos paraiškos pateikimo nuolat gyvena kaime;

10. Didžiausia paramos suma vienam paramos gavėjui 2007–2013 metų laikotarpiui pagal Programos investicines priemones negali viršyti 400 000,00 Eur (keturių šimtų tūkstančių eurų). Didžiausia paramos suma vienam paramos gavėjui 2007–2013 metų laikotarpiui pagal veiklos sritį „Stovyklaviečių kaimo vietovėse įkūrimas ir plėtra (išskyrus miško vietoves)“ negali viršyti 120 000 Eur (vieno šimto dvidešimties tūkstančių eurų). 


11. Į didžiausią paramos sumą 2007–2013 metų laikotarpiui paramos gavėjui neįskaitoma parama, gaunama pagal Programos priemones:

11.1.  „Profesinio mokymo ir informavimo veikla“;

11.2.
„Naudojimasis konsultavimo paslaugomis“;

11.3.
„Pusiau natūrinis ūkininkavimas“;

11.4. „Jaunųjų ūkininkų įsikūrimas“;


11.5. „Žemės ūkio valdų modernizavimas“ pirmąją veiklos sritį „Nitratų direktyvos reikalavimų ir naujų privalomų Bendrijos standartų įgyvendinimas“;

12. Teikdamas paramos paraišką pareiškėjas paramos gali kreiptis pagal abi priemonės veiklos sritis. Tokiu atveju maksimali paramos suma bendram projektui negali viršyti 43 443,00 Eur (keturiasdešimt trijų tūkstančių keturi šimtai keturiasdešimt trijų eurų).

13. Parama, kaip nurodyta 10 punkte, turi būti skiriama nepažeidžiant valstybės pagalbos reikalavimų, vadovaujantis 2006 m. gruodžio 15 d. Komisijos reglamentu (EB) Nr. 1998/2006 dėl Sutarties 87 ir 88 straipsnių taikymo de minimis pagalbai (OL 2006 L 379, p. 5). Bendra pagalbos suma, suteikiama tai pačiai įmonei, negali viršyti 200 000 Eur (du šimtai tūkstančių eurų) per trejų fiskalinių metų laikotarpį. Įmone čia laikomas subjektas, užsiimantis ekonomine veikla, neatsižvelgiant į jo teisinį statusą: į įmonės apibrėžimą įeina savarankiškai dirbantys asmenys, šeimos verslas, tarp jų amatai ir kita veikla (Įmonės apibrėžimas pagal 2004 m. vasario 25 d. Komisijos reglamento (EB) Nr. 364/2004, iš dalies keičiančio reglamentą (EB) Nr. 70/2001, įtraukiant į reglamento taikymo sritį pagalbą moksliniams tyrimams ir taikomajai veiklai (OL 2004 m. specialusis leidimas, 8 skyrius, 3 tomas, p. 64), I priedo 1 straipsnį „Mažų ir vidutinių įmonių apibrėžimas“).


14. Sutuoktinių didžiausia bendra gauta paramos suma pagal Programos investicines priemones negali viršyti vienam paramos gavėjui Taisyklių 10 ir 13 punktuose 2007–2013 metų laikotarpiu nustatytos didžiausios paramos sumos. 

15. Pareiškėjas, paramos gavėjas projekto įgyvendinimo laikotarpiu tuo pačiu metu negali dalyvauti kitose investicinėse Programos priemonėse.

16. Pakartotinai investicinės paramos pagal šią ar kitas priemones galima kreiptis tik įgyvendinus ankstesnįjį projektą, t. y. ne anksčiau kaip pateikus paskutinį mokėjimo prašymą ir galutinę projekto įgyvendinimo ataskaitą. Pareiškėjai, dalyvaujantys priemonėje „Pusiau natūrinis ūkininkavimas“ (toliau – PNŪ), gali pakartotinai kreiptis paramos, jei įvykdė visas investicijas, susijusias su PNŪ iki priemonės „Kaimo turizmo veiklos skatinimas“ paramos paraiškos pateikimo dienos ir pateikė tai įrodančius dokumentus.


17. Jei pareiškėjas naudojasi kredito įstaigų išduotais kreditais projektui, kuriam prašoma paramos, ir pareiškėjui teikiama valstybės pagalba, kompensuojant dalį kredito įstaigai sumokėtų palūkanų ir (arba) dalį garantinio užmokesčio, didžiausia bendra paramos pagal šias Taisykles ir valstybės pagalbos lėšų suma ir intensyvumas projektui ir jo tinkamoms išlaidoms finansuoti negali viršyti šiose Taisyklėse nustatytų dydžių. Tokiu atveju tinkamomis finansuoti išlaidomis laikomos šių Taisyklių reikalavimus atitinkančios išlaidos, patirtos po prašymo kompensuoti dalį palūkanų ir (arba) dalį garantinio užmokesčio pateikimo dienos. 
V. GALIMI PAREIŠKĖJAI IR PARAMOS GAVĖJAI


18. Paramos gali kreiptis ūkininkai arba kaimo gyventojai, ne jaunesni kaip 18 metų, iki paramos paraiškos pateikimo dienos teisės aktų nustatyta tvarka įregistravę žemės ūkio valdą Lietuvos Respublikos žemės ūkio ir kaimo verslo registre. 

19. Paramos gali kreiptis pareiškėjai, įvardyti 18 punkte, kurie vykdo arba ketina vykdyti veiklą pagal veiklos sritis, numatytas Taisyklių III skyriuje.

20. Paramos paraišką pareiškėjas teikia individualiai. 


21. Jei paraišką pateikęs pareiškėjas iki sprendimo skirti paramą priėmimo mirė, paramos paraiška išregistruojama. 


22. Pareiškėjui po sprendimo skirti paramą arba paramos gavėjui:


22.1. mirus, paveldėtojas gali perimti visas teises ir pareigas, susijusias su parama, tik tuo atveju, jeigu jis atitinka tinkamumo gauti paramą kriterijus teisių ir pareigų perėmimo metu;


22.2. netekus ilgalaikio profesinio darbingumo, jis savo visas teises ir pareigas, susijusias su parama, gali perleisti kitam asmeniui tik tuo atveju, jeigu pastarasis atitinka tinkamumo gauti paramą kriterijus teisių ir pareigų perėmimo metu.

VI. NETINKAMI PAREIŠKĖJAI


23. Pareiškėjui parama negali būti teikiama, jei:


23.1. pareiškėjas paramos paraiškoje, pridedamuose ar pagal paklausimą pateiktuose dokumentuose sąmoningai pateikė neteisingą informaciją;


23.2. yra priimtas galutinis sprendimas dėl:

23.2.1. pareiškėjo, ketinusio ir (arba) gavusio paramą iš Specialiosios žemės ūkio ir kaimo plėtros paramos programos (SAPARD), Europos žemės ūkio orientavimo ir garantijų fondo, Europos žemės ūkio fondo kaimo plėtrai (EŽŪFKP), Žuvininkystės orientavimo finansinio instrumento, Europos žuvininkystės fondo, paramos teikimo ar sutarties sąlygų pažeidimo, apie kurį teisės aktų nustatyta tvarka buvo pranešta Europos Komisijai. Tokiu atveju pareiškėjas neturi teisės pretenduoti į paramą vienerius metus nuo galutinio sprendimo priėmimo;

23.2.2. paramos mokėjimo nutraukimo dėl padaryto pažeidimo. Tokiu atveju pareiškėjas neturi teisės pretenduoti į paramą vienerius metus nuo galutinio sprendimo priėmimo;

23.2.3.
pareiškėjo įvykdytos nusikalstamos veikos ar administracinio teisės pažeidimo, susijusio (-os) su parama. Tokiu atveju pareiškėjas neturi teisės pretenduoti į paramą dvejus metus nuo galutinio sprendimo priėmimo;


23.3. pareiškėjas dėl subjektyvių priežasčių neįvykdęs ankstesnio projekto verslo plane užsibrėžtų tikslų ir priežiūros rodiklių, netenka teisės kreiptis paramos pagal investicines priemones tol, kol nebus pašalinti veiklos trūkumai.
VII.  TINKAMUMO GAUTI PARAMĄ KRITERIJAI


24. Tinkamumo gauti paramą kriterijai yra šie:

24.1. paramos paraišką pateikia subjektas, įvardytas galimu pareiškėju Taisyklių 18 punkte ir neatitinkantis šių Taisyklių VI skyriuje numatytų atvejų;

24.2. projektas atitinka Priemonėje nurodytus tikslus;

24.3. projekto veikla ir išlaidos susijusios su remiama pagal priemonę veikla, nurodyta Taisyklių III skyriuje;

24.4. pareiškėjas neturi įsiskolinimų Lietuvos Respublikos valstybės biudžetui ir Valstybinio socialinio draudimo fondui (atitiktis šiam kriterijui gali būti tikslinama paramos paraiškos vertinimo metu);

24.5. pareiškėjas užtikrina, kad projekte numatytos išlaidos nebuvo, nėra ir nebus finansuojamos iš kitų nacionalinių programų ir EB fondų;
24.6. pareiškėjas tvarko ir (arba) įsipareigoja tvarkyti buhalterinę apskaitą pagal Lietuvos Respublikos teisės aktų nustatytus reikalavimus (pareiškėjai privalo tvarkyti buhalterinę apskaitą vadovaudamiesi Ūkininko ūkio ir gyventojų, kurie neįregistravę ūkininko ūkio verčiasi individualia žemės ūkio veikla, veiklos buhalterinės apskaitos tvarkymo dvejybine apskaitos sistema rekomendacijomis, patvirtintomis Lietuvos Respublikos žemės ūkio ministro 2006 m. gruodžio 18 d. įsakymu Nr. 3D-491 (Žin., 2006, Nr. 140-5367). Pareiškėjai, iki paraiškos pateikimo nevykdę ūkinės veiklos, arba tie, kurie vykdė ūkinę veiklą, bet pagal teisės aktų reikalavimus finansinės atskaitomybės sudarymas jiems nėra privalomas, įsipareigoja tvarkyti buhalterinę apskaitą, sudarydami finansinę atskaitomybę, o kartu su paramos paraiška pateikia ūkinės veiklos pradžios balansą;
24.7. nekilnojamasis turtas, į kurį investuojama, priklauso pareiškėjui arba jo sutuoktiniui asmeninės nuosavybės teise, sutuoktinių bendrosios dalinės arba sutuoktinių bendrosios jungtinės nuosavybės teise. Tokiu atveju, kai šis turtas priklauso sutuoktiniui (-iams) bet kuria pirmiau paminėta teise, pateikiamas rašytinis sutuoktinio sutikimas investuoti į jam priklausantį nekilnojamąjį turtą ir plėtoti verslo plane (projekto apraše) numatytą veiklą ne mažiau kaip penkerius metus nuo sprendimo skirti paramą priėmimo. Parama neskiriama, jei investuojama į nekilnojamąjį turtą, kuris priklauso pareiškėjui ar jo sutuoktiniui su kitais asmenimis arba pareiškėjui ir jo sutuoktiniui bendrosios dalinės arba bendrosios jungtinės nuosavybės teise su kitais asmenimis;
24.8. pareiškėjas įsipareigoja apdrausti turtą (esant draudimo paslaugų prieinamumui), kuriam įsigyti ar sukurti bus panaudota parama: projekto įgyvendinimo laikotarpiui –didžiausiu turto atkuriamosios vertės draudimu nuo visų galimų rizikos atvejų, o įgyvendinus projektą iki kontrolės laikotarpio pabaigos – likutine verte, atsižvelgiant į atitinkamos rūšies turto naudojimo laiką ir taikomas turto nusidėvėjimo normas;

24.9. pareiškėjas įsipareigoja be rašytinio VVG „Švenčionių partnerystė“ sutikimo neatlikti esminio projekte numatytos veiklos, projekto įgyvendinimo vietos ir sąlygų pakeitimo (vykdyti verslo plane (projekto apraše) numatytą veiklą), neparduoti ir kitaip neperleisti kitam asmeniui už paramos lėšas įgyto turto mažiausiai penkerius metus nuo sprendimo skirti paramą priėmimo dienos;

24.10. jei projekte numatyti statybos ar infrastruktūros įrengimo darbai, turi būti pateiktas aplinkos apsaugos institucijos išankstinis projekto įvertinimas, parengtas vadovaujantis Statybos techniniu reglamentu STR 1.05.05:2004 „Statinio projekto aplinkos apsaugos dalis“, patvirtintu Lietuvos Respublikos aplinkos ministro 2003 m. gruodžio 24 d. įsakymu Nr. 701 (Žin., 2004, Nr. 50-1675) (tuo atveju, kai yra statybos leidimas, ši pažyma nereikalinga). Numatytiems statybos bei rekonstravimo darbams turi būti parengtas statinių techninis projektas (pateikiamos statinio techninio projekto bendroji, sklypo sutvarkymo (sklypo plano), architektūros, technologijos ir statybos skaičiuojamosios kainos nustatymo dalys), gautas statybos leidimas (pateikiamas kartu su paramos paraiška), išskyrus nesudėtingus (tarp jų laikinus) statinius (Statybos techninis reglamentas STR1.01.07:2002 „Nesudėtingi (tarp jų laikini) statiniai“, patvirtintas Lietuvos Respublikos aplinkos ministro 2002 m. balandžio 16 d. įsakymu Nr. 184 (Žin., 2002, Nr. 43-1639).
24.11. pareiškėjas verslo plane (projekto apraše), kuris yra nustatytos paramos paraiškos formos sudėtinė dalis, įrodo, kad ūkio subjektas atitinka ekonominio tinkamumo kriterijus, kaip nurodyta Ūkio subjektų, siekiančių pasinaudoti parama pagal Lietuvos kaimo plėtros 2007–2013 metų programos priemones, ekonominio gyvybingumo nustatymo taisyklėse, patvirtintose Lietuvos Respublikos žemės ūkio ministro 2009 m. gegužės 15 d. įsakymu Nr. 3D-350 (Žin., 2009, Nr. 59-2335; 2010, Nr. 48-2364); 

24.12. pareiškėjas yra kompetentingas kaimo turizmo ar turistinės stovyklos paslaugų teikimo srityje. Laikoma, kad pareiškėjas yra kompetentingas, jeigu atitinka bent vieną iš šių sąlygų: 

24.12.1. yra įgijęs arba siekia įgyti (šiuo metu studijuoja) turizmo studijų srities išsilavinimą;

24.12.2. yra išklausęs arba įsipareigoja išklausyti iki paskutinio mokėjimo prašymo pateikimo datos kaimo turizmo ir (arba) turistinės stovyklos srities specializuotus mokymo kursus;
24.12.3. ne mažiau kaip vienerius metus teikia kaimo turizmo ir (arba) turistinės stovyklos paslaugas.
24.13. pareiškėjas teikia kaimo turizmo ir (ar) turistinės stovyklos paslaugas turėdamas verslo liudijimą arba nuolatinio Lietuvos gyventojo individualios veiklos vykdymo pažymą (Verslo liudijimų išdavimo gyventojams taisyklės, patvirtintos Lietuvos Respublikos Vyriausybės 2002 m. lapkričio 19 d. nutarimu Nr. 1797 (Žin., 2002, Nr. 112-4992; 2005, Nr. 138-4971). Naujai kuriamos kaimo turizmo sodybos ir (arba) turistinės stovyklos paslaugų teikimo atveju pareiškėjas verslo liudijimą arba nuolatinio Lietuvos gyventojo individualios veiklos vykdymo pažymą pateikia kartu su paskutiniu mokėjimo prašymu;
24.14. teikiamos ir (arba) numatytos teikti kaimo turizmo ir (arba) turistinės stovyklos paslaugos atitinka šioms paslaugoms teikti keliamus reikalavimus (Kaimo turizmo paslaugos teikimo reikalavimai, patvirtinti Valstybinio turizmo departamento prie Ūkio ministerijos direktoriaus 2006 m. gruodžio 22 d. įsakymu Nr. V-106 (Žin., 2007, Nr. 1-42), Turistinės stovyklos paslaugos teikimo reikalavimai, patvirtinti Valstybinio turizmo departamento prie Ūkio ministerijos direktoriaus 2003 m. kovo 27 d. įsakymu Nr. 28-V (Žin., 2003, Nr. 31-1302). Pareiškėjas, teikiantis kaimo turizmo ir (arba) turistinės stovyklos paslaugas, pateikia savivaldybės įgaliotos institucijos išduotą pažymėjimą, patvirtinantį, kad sąlygos kaimo turizmo ir (arba) turistinės stovyklos paslaugoms teikti atitinka minėtus reikalavimus. Naujai kuriamos kaimo turizmo sodybos ir (arba) turistinės stovyklos paslaugų teikimo atveju pareiškėjas savivaldybės įgaliotos institucijos išduotą pažymėjimą pateikia kartu su paskutiniu mokėjimo prašymu;

24.15. projektas įgyvendinamas kaimo vietovėje:

24.15.1. pagal veiklos sritį „Kaimo turizmo skatinimas, įskaitant amatų plėtrą kaimo turizmo sodybose“ – kaime, miestelyje ar mieste, kuriame gyvena ne daugiau kaip 3 000 gyventojų, nepažeidžiant Taisyklių 24.15.3 papunkčio nuostatos. Parama kaimo turizmo sodybai kuriamai arba plėtojamai sodo bendrijai priklausančioje žemėje, neteikiama;

24.15.2. pagal veiklos sritį „Turistinių stovyklų kaimo vietovėse įkūrimas ir plėtra (išskyrus miško vietovėse)“ – kaime, miestelyje ar mieste, kuriame gyvena ne daugiau kaip 6 000 gyventojų, nepažeidžiant Taisyklių 24.15.3 papunkčio nuostatos. Parama turistinei stovyklai, kuriamai arba plėtojamai sodo bendrijai priklausančioje žemėje, neteikiama;

24.15.3. parama projektui neteikiama, jeigu jo įgyvendinimo vieta – savivaldybės centras;

24.15.4. bendras projektas (apimantis abi veiklos sritis) įgyvendinamas vietovėje, kurioje gyvena ne daugiau kaip 3 000 gyventojų, nepažeidžiant Taisyklių 24.15.3 papunkčio nuostatos.

25. Tinkamumo kriterijai, taikomi tik pagal veiklos sritį „Kaimo turizmo skatinimas, įskaitant amatų plėtrą kaimo turizmo sodybose“:

25.1. kambarių skaičius apgyvendinamosiose patalpose negali viršyti 20 numerių (Lietuvos Respublikos turizmo įstatymas)
25.2. savininko ir (arba) personalo gyvenamosios ir higienos patalpos turi būti atskirtos nuo svečiams apgyvendinti naudojamų patalpų;
25.3. naujai kuriamos kaimo turizmo sodybos plotas yra ne mažesnis kaip 0,7 ha.
VIII. TINKAMOS IR NETINKAMOS FINANSUOTI IŠLAIDOS
26. Projekto įgyvendinimo trukmė turi būti nurodyta paramos paraiškoje ir negali viršyti 36 mėnesių nuo sprendimo skirti paramą priėmimo dienos, tačiau Agentūra arba Strategijos vykdytojas, atsižvelgdamas į projekto vykdytojo prašymą ir įvertinęs projekto įgyvendinimo termino pratęsimo priežastis, gali pratęsti projekto įgyvendinimo terminą, tačiau ne vėliau kaip iki 2015 m. birželio 30 d. Paskutinis mokėjimo prašymas turi būti pateiktas ne vėliau kaip iki 2015 m. birželio 30 d. Ši nuostata galioja tiems paramos gavėjams, kuriems iki šio punkto įsigaliojimo dienos yra priimtas sprendimas dėl paramos skyrimo. Pareiškėjai, kuriems nepriimtas sprendimas dėl paramos skyrimo, įsipareigoja ir sutinka įgyvendinti projektą ne vėliau kaip iki 2015 m. birželio 30 d. nuo sprendimo skirti paramą priėmimo dienos. Pareiškėjo įsipareigojimas ir sutikimas yra pateikiami iki Strategijos vykdytojo valdybos projektų atrankos posėdžio.


27. Projekte turi būti numatytos išlaidos (įskaitant tas išlaidas, kurioms paramos neprašoma), kurios yra susijusios su projekto įgyvendinimu. Perkamos prekės turi būti naujos, atitinkančios Lietuvos Respublikos ir EB teisės aktų nustatytus reikalavimus. Paramos lėšomis finansuojamos tik tinkamos finansuoti ir projektui įgyvendinti būtinos išlaidos, padarytos laikantis pirkimo procedūrų, nustatytų Administravimo taisyklėse. Tinkamos finansuoti išlaidos turi būti aiškiai išvardytos pagal išlaidų kategorijas, o ne pateikiamos bendra suma. Tinkamų finansuoti išlaidų sumai pagrįsti turi būti pateikiamas bent vienas komercinis pasiūlymas arba viešai tiekėjų pateikta informacija (internete, reklaminėje medžiagoje ir pan.), jei iki paramos paraiškos pateikimo prekių, paslaugų ar darbų pirkimai neatlikti. Jei pareiškėjas iki paramos paraiškos pateikimo patyrė ir apmokėjo dalį ar visas su projekto įgyvendinimu susijusias išlaidas, kartu su paramos paraiška pateikiama įvykdyto konkurso arba apklausos prekėms, paslaugoms ar darbams pirkti (jei nėra nustatyti didžiausieji išlaidų įkainiai, išskyrus žemės ūkio paskirties statinių, statinių kaimo vietovėse ir kitų statinių statybos ir (arba) rekonstrukcijos finansavimo atvejį, kai pareiškėjas arba paramos gavėjas gali vadovautis statinių didžiausiaisiais įkainiais, nurodytais Tinkamų finansuoti išlaidų pagal Lietuvos kaimo plėtros 2007–2013 metų programos priemones nustatymo metodikoje, arba Žemės ūkio ministerijos (toliau – Ministerija) nustatyta pirkimų tvarka) dokumentacija, išskyrus atvejus, kai patirtų tinkamų finansuoti išlaidų dydį nustato VVG „Švenčionių partnerystė“ parinkti nepriklausomi ekspertai (toliau – ekspertai) ar VVG „Švenčionių partnerystė“ valdymo organo sprendimu sudaryta ekspertų darbo grupė (toliau – ekspertų darbo grupė).

28. Tinkamomis finansuoti pripažįstamos išlaidos:

28.1. būtinos projektui vykdyti ir numatytos paramos paraiškoje;

28.2. pareiškėjo padarytos įgyvendinant projektą ir patirtos nuo paramos paraiškos pateikimo dienos. Tačiau šios išlaidos nefinansuojamos, jeigu parama projektui neskiriama arba išlaidos nėra nurodytos tinkamų finansuoti išlaidų kategorijų sąraše pagal Taisyklių 30 punktą arba jei jos padarytos nesilaikant pirkimo procedūrų, numatytų Administravimo taisyklėse arba, jeigu patirtų tinkamų finansuoti išlaidų dydžio nenustatė ekspertai ar ekspertų darbo grupė;

28.3. faktiškai patirtos, įtrauktos į Projekto vykdytojo apskaitą ir kurios gali būti identifikuojamos, pagrįstos ir patvirtinamos išlaidų pagrindimo ir išlaidų apmokėjimo įrodymo dokumentais;


28.4. bendrosios išlaidos, kurios yra tiesiogiai susijusios su projekto parengimu ir administravimu ir kurios yra patirtos ne anksčiau kaip prieš vienerius metus iki paramos paraiškos pateikimo datos. Tačiau, jei parama projektui neskiriama arba pirkimai atlikti nesilaikant pirkimo procedūrų, numatytų Administravimo taisyklėse, arba jeigu patirtų tinkamų finansuoti išlaidų dydžio nenustatė ekspertai ar ekspertų darbo grupė, nefinansuojama.


29. Išperkamosios nuomos būdu įsigytas projektui įgyvendinti turtas turi tapti paramos gavėjo nuosavybe iki projekto įgyvendinimo pabaigos.


30. Tinkamų finansuoti išlaidų kategorijos:


30.1. projekte numatytai veiklai vykdyti skirtų naujų pastatų ir (arba) statinių statyba, rekonstrukcija ir (arba) kapitalinis remontas: 


30.1.1. apgyvendinimo;


30.1.2. poilsiautojų maitinimo;


30.1.3. gamybinių;


30.1.4. amatų plėtros;


30.1.5. kitų, būtinų projektui įgyvendinti;

30.1.6. naujos statybinės medžiagos (atliekant naujų pastatų ir (arba) statinių, nurodytų 30.1.1–30.1.5 papunkčiuose, statybą, rekonstrukciją ir (arba) kapitalinį remontą ūkio būdu);

30.2. nauja technika, technologiniai įrengimai, įranga, baldai, skirti projekto reikmėms: 


30.2.1. poilsio paslaugoms, laisvalaikiui ir renginiams organizuoti;


30.2.2. poilsiautojų maitinimo paslaugoms teikti;


30.2.3. kompiuterinė ir programinė įranga;


30.2.4. kita speciali ir tiesiogiai susijusi su apgyvendinimu ir maitinimu kaimo turizmo sodyboje ar individualiame gyvenamajame name ir (ar) turistinės stovyklos paslaugų teikimu;


30.3. infrastruktūros kūrimas projekto įgyvendinimo vietoje:


30.3.1. verslo infrastruktūros projekto įgyvendinimo vietoje:


30.3.1.1. apšvietimas sodybos ir (ar) turistinės stovyklos ribose;


30.3.1.2. vandens tiekimo (įskaitant vandens gręžinį) ir nuotekų šalinimo bei valymo sistemos;

30.3.1.3. kita, būtina projektui įgyvendinti;

30.3.2. rekreacinės infrastruktūros projekto įgyvendinimo vietoje, būtinos kaimo turizmo, turistinių stovyklų paslaugoms teikti:


30.3.2.1. prieiga prie gamtos objektų;


30.3.2.2. pakrančių sutvarkymas;


30.3.2.3. poilsio, sporto aikštelių įkūrimas;


30.3.2.4. kita, būtina projektui įgyvendinti;


30.3.3. nedidelio masto informacinė infrastruktūra:


30.3.3.1. informaciniai stendai;


30.3.3.2. turistinių vietų nuorodos;


30.4. kaimo turizmo, turistinių stovyklų paslaugų teikimo rinkodara, plėtra:


30.4.1. interneto svetainės sukūrimas;


30.4.2. kitos kaimo turizmo, turistinių stovyklų paslaugų teikimo rinkodaros ir (arba) plėtros išlaidos, tiesiogiai susijusios su projekte numatyta veikla;


30.5. projekto viešinimo išlaidos; 

30.6. bendrosios išlaidos. Finansuojama bendrųjų išlaidų suma be pridėtinės vertės mokesčio (toliau – PVM) negali būti didesnė kaip 2 027,34 Eur (du tūkstančiai dvidešimt septyni eurai trisdešimt keturi euro centų). Tuo atveju, kai projekte numatyti naujos statybos, rekonstrukcijos, kapitalinio remonto ir (arba) infrastruktūros darbai, finansuojama bendrųjų išlaidų suma be PVM negali būti didesnė kaip 2 896,20 Eur (du tūkstančiai aštuoni šimtai devyniasdešimt šeši eurai dvidešimt euro centų).

31. Netinkamos finansuoti išlaidos:

31.1. išlaidos, nenumatytos projekte, nesusijusios su projektu ir remiama veikla ir neįvardytos šių Taisyklių 30 punkte;


31.2. trumpalaikis turtas;


31.3. paprastojo (einamojo) remonto išlaidos;

31.4. išlaidos keturračiams, bagiams, vandens motociklams, sniego motociklams, motorinėms valtims, kartingams ir visureigiams įsigyti; 
31.5. išlaidos ar jų dalis, patirtos perkant prekes, darbus ar paslaugas, nesilaikant pirkimo procedūrų, numatytų Administravimo taisyklėse;


31.6. išlaidos, viršijančios Ministerijos nustatytus didžiausiuosius įkainius. Jei pagal pateiktus komercinius pasiūlymus išlaidų vertė yra didesnė už nustatytus didžiausiuosius įkainius, finansuojama pagal nustatytus didžiausiuosius įkainius (ši nuostata netaikoma žemės ūkio paskirties statinių, statinių kaimo vietovėse ir kitų statinių statybos ir (arba) rekonstrukcijos finansavimo atveju, kai pareiškėjas arba paramos gavėjas gali vadovautis statinių didžiausiaisiais įkainiais, nurodytais Tinkamų finansuoti išlaidų pagal Lietuvos kaimo plėtros 2007–2013 metų programos priemones nustatymo metodikoje arba ministerijos nustatyta pirkimų tvarka). Jei pagal pateiktus komercinius pasiūlymus išlaidų vertė yra mažesnė negu pagal nustatytus didžiausiuosius įkainius, finansuojama pagal pasiūlyme pateiktą kainą;


31.7. išlaidos, susijusios su nuomos sutartimi, pavyzdžiui, nuomos mokestis, palūkanų mokėjimo, netiesioginės išlaidos, draudimo įmokos;


31.8. išlaidos, numatytos projekte, kurios finansuojamos iš kitų nacionalinių programų ir EB fondų;


31.9. išlaidos, skirtos savininko reikmėms (gyvenamosioms ir higienos patalpoms, infrastruktūrai, technikai ir įrangai ir pan.);


31.10. turtas, kurio valdymo (naudojimo) teisė pareiškėjui apribota (turtas areštuotas).

32. Pirkimo ir (arba) importo PVM, kurį paramos gavėjas pagal Lietuvos Respublikos pridėtinės vertės mokesčio įstatymą (Žin., 2002, Nr.35-1271) turi ar galėtų turėti galimybę įtraukti į PVM atskaitą (net jei tokio PVM paramos gavėjas į atskaitą neįtraukė), visais atvejais yra netinkamas finansuoti iš paramos lėšų.
IX. PARAMOS PARAIŠKOS TEIKIMO, administravimo ir paramos skyrimo tvarka
33. Paramos paraiškos forma pateikiama šių Taisyklių priede (1 priedas) ir skelbiama VVG „Švenčionių partnerystė“ interneto svetainėje adresu: www.partneryste.org, gaunama VVG „Švenčionių partnerystė“ buveinėje.

34. Paramos paraiška ir (arba) dokumentai turi būti pildomi lietuvių kalba. Kita kalba užpildytos paraiškos nepriimamos.


35. Prie paramos paraiškos turi būti pateiktas elektroninis paramos paraiškos variantas (įrašyta į kompaktinę plokštelę (CD)).


36. Paramos paraiškas priima iš pareiškėjų ir registruoja VVG „Švenčionių partnerystė“ adresu: Stoties g. 4, Švenčionys. Paramos paraiška ir (arba) papildomi dokumentai turi būti pateikti pareiškėjo asmeniškai arba per įgaliotą asmenį. Kitais būdais (pvz., paštu, per kurjerį, faksu arba elektroniniu paštu ir t. t.) arba kitais adresais pateiktos paraiškos nepriimamos. 


37. Turi būti pateikiamas vienas originalus paramos paraiškos egzempliorius ir reikalaujamų dokumentų originalai arba kopijos, patvirtintos Tvarkos apraše nustatyta tvarka.

38. Pareiškėjas privalo pasirašyti kiekvieną paramos paraiškos ir pridedamų dokumentų lapą. 

39. Paramos paraišką pateikusiam pareiškėjui ir (arba) įgaliotam asmeniui įteikiamas paramos paraiškos įregistravimo patvirtinimo raštas.

40. Paramos paraiškų vertinimas atliekamas Tvarkos aprašo nustatyta tvarka. Paramos paraiškos gali būti pradėtos vertinti nelaukiant paramos paraiškų priėmimo termino pabaigos. Nuo vietos projekto paraiškų priėmimo laikotarpio pabaigos iki sprendimo dėl vietos projekto finansavimo priėmimo dienos negali trukti ilgiau kaip 40 (keturiasdešimt) d. d. (į šį terminą neįskaičiuojamas laikas, kai vertinimo metu pareiškėjui el. paštu, paštu ar kitu būdu siunčiami paklausimai dėl trūkstamų dokumentų ir (arba) informacijos pateikimo ir atliekamos patikros vietoje. Strategijos vykdytojas išimties tvarka gali pareiškėjui nustatyti 20 (dvidešimties) d. d. dokumentų pateikimo terminą, jeigu pareiškėjas nurodo nuo jo nepriklausančias priežastis).


41. Užregistravus paramos paraišką, pirmiausia atliekamas administracinės atitikties tikrinimas. Paramos paraiškų atitikties tikrinimas atliekamas Tvarkos aprašo nustatyta tvarka.

42. Paramos paraiškos tinkamumo vertinimo metu nustatoma, ar projektas tinkamas gauti paramą iš EŽŪFKP ir bendrojo finansavimo lėšų, numatytų Lietuvos Respublikos valstybės biudžete, ir galima paramos suma. 

43. VVG „Švenčionių partnerystė“, įvertinusi paramos paraiškas, parengia nustatytos formos paramos paraiškų vertinimo rezultatų suvestinę, paramos paraiškų vertinimo ataskaitas, kurias teikia VVG „Švenčionių partnerystė“ valdymo organui svarstyti.

44. VVG „Švenčionių partnerystė“ valdymo organo valdyba svarsto, kuriuos projektus finansuoti, ir dėl finansuotinų projektų priima rekomendacinio pobūdžio sprendimą.

45. Sprendimas dėl paramos skyrimo arba neskyrimo įteisinamas Agentūros direktoriaus įsakymu.

46. VVG „Švenčionių partnerystė“ apie sprendimą dėl paramos skyrimo ar neskyrimo informuoja pareiškėją registruotu laišku per 3 darbo dienas nuo sprendimo gavimo VVG „Švenčionių partnerystė“ dienos, pridėdama sprendimo išrašą ir sprendimo apskundimo tvarką.


47. Priėmus sprendimą skirti paramą, pareiškėjas tampa paramos gavėju. Paramos sutartis nesudaroma.

X. PARAMOS PARAIŠKŲ PIRMUMO VERTINIMAS


48. Paramos paraiškų pirmumo vertinimas atliekama Tvarkos aprašo nustatyta tvarka, vadovaujantis tik ta informacija, kurią pareiškėjas nurodė Taisyklių 1 priede pateiktos paramos paraiškos formos VIII skyriaus lentelės 1-15 punktuose. Taisyklių 1 priede pateiktos paramos paraiškos formos VIII skyriaus lentelės 1-15 punktuose nurodyti duomenys be VVG „Švenčionių partnerystė“ paklausimo po paramos paraiškos pateikimo VVG „Švenčionių partnerystė“ dienos negali būti koreguojami ar tikslinami.


49. Pirmumo kriterijai:

49.1. pareiškėjas ilgiau kaip trejus pastaruosius metus užsiima kaimo turizmo veikla bei gauna iš šios veiklos pajamų;

49.2. pareiškėjas ilgiau kaip trejus pastaruosius metus užsiima kaimo turizmo veikla bei gauna iš šios veiklos pajamų ir nėra gavęs paramos pagal programos priemonę „Kaimo turizmo veiklos skatinimas“;

49.3. pareiškėjas yra ūkininkas ir ne trumpiau kaip pastaruosius dvejus metus iki paramos paraiškos pateikimo dienos turi ne mažiau kaip 2 EDV;

49.4. pareiškėjas vykdo ekonominę ir (ar) profesinę veiklą kaimo vietovėje ne trumpiau kaip dvejus pastaruosius metus iki paraiškos pateikimo;

49.5. pareiškėjas yra ūkininkas iki 40 metų;

49.6. sukuriama tradicinė sodyba, puoselėjanti kaimo architektūrą, kulinarinį paveldą;

49.7. projekte numatyta įdiegti inovaciją;

49.8. projektas įgyvendinamas šalia turizmo maršrutų;

49.9. pareiškėjas arba jo sutuoktinis yra sertifikuotas tradicinis amatininkas;

49.10. pareiškėjas vykdo kaimo turizmo ir (arba) turistinės stovyklos veiklą mažiau palankioje ūkininkauti vietovėje arba probleminėje teritorijoje (visa projekto įgyvendinimo vieta turi būti mažiau palankioje ūkininkauti vietovėje arba probleminėje teritorijoje);

50. Jeigu paramos paraiškoje ir jos prieduose nėra duomenų, kuriais vadovaujantis būtų galima nustatyti pareiškėjo atitiktį prioritetiniam atrankos kriterijui, laikoma, kad pareiškėjas jo neatitinka.

XI. MOKĖJIMO PRAŠYMO TEIKIMO, ADMINISTRAVIMO IR PARAMOS IŠMOKĖJIMO TVARKA
51. Paramos gavėjas po kiekvieno projekto įgyvendinimo etapo, kaip numatyta paramos paraiškoje, rengia ir VVG „Švenčionių partnerystė“ teikia nustatytos formos mokėjimo prašymą. 


52. Mokėjimo prašymo forma ir informacija apie pridedamus dokumentus gaunama VVG „Švenčionių partnerystė“ buveinėje ir interneto svetainėje www.partneryste.org. 

53. Paramos gavėjas turi pateikti vieną originalų mokėjimo prašymo egzempliorių ir ataskaitinio laikotarpio išlaidų pagrindimo bei išlaidų apmokėjimo įrodymo dokumentų bei kitų reikiamų dokumentų originalus arba kopijas, patvirtintas Tvarkos apraše nustatyta tvarka. Paramos gavėjas privalo pasirašyti kiekvieną mokėjimo prašymo ir pridedamų dokumentų lapą.

54. Mokėjimo prašymus kartu su reikalaujamais priedais iš paramos gavėjų priima ir registruoja VVG „Švenčionių partnerystė“ adresu Stoties g. 4, Švenčionys. 


55. Pavėluotai pateikus mokėjimo prašymą, taikomos sankcijos, nustatytos Programos administravimo taisyklėse. Pavėluotai teikiami mokėjimo prašymai priimami 60 darbo dienų nuo paramos paraiškoje numatytų terminų. Vėliau pateikti mokėjimo prašymai nepriimami, išskyrus Programos administravimo taisyklėse ir šių Taisyklių 57 punkte numatytus atvejus.


56. Jeigu paramos gavėjas dėl pateisinamų priežasčių nori pratęsti mokėjimo prašymo teikimo terminą arba pakeisti paramos objektų paskirstymą tarp paramos dalių, jis iki paraiškoje nustatyto atitinkamo termino pabaigos turi VVG „Švenčionių partnerystė“ pateikti argumentuotą prašymą dėl termino pratęsimo arba dėl paramos objektų paskirstymo tarp paramos dalių. 


57. Mokėjimo prašymą pateikus pavėluotai dėl nenugalimos jėgos (force majeure) aplinkybių, paramos gavėjas turi VVG „Švenčionių partnerystė“ raštu paaiškinti vėlavimo priežastis ir pateikti dokumentus, pagrindžiančius vėlavimo priežastis. 


58. Paramos gavėjų atsiskaitymai su tiekėjais turi vykti tik per finansines institucijas.

59. Mokėjimo prašymai vertinami Tvarkos aprašo nustatyta tvarka. Mokėjimo prašymas turi būti įvertintas: 
59.1. kai mokėjimo prašymas teikiamas kartu su paramos paraiška: per 5 darbo dienas nuo sprendimo skirti paramą dienos atliekamas mokėjimo prašymo administracinis vertinimas ir perduodamas Agentūros Kaimo plėtros ir žuvininkystės programų departamento Vilniaus paramos administravimo skyriui (toliau – Vilniaus TERPAS), o per 30 d. d. nuo gavimo Vilniaus TERPAS dienos atliekamas mokėjimo prašymo tinkamumo skirti paramą vertinimas. Į šį terminą neįskaičiuojamas paklausimų paramos gavėjui bei patikrų vietoje atlikimo laikas;

59.2. kai mokėjimo prašymas teikiamas pagal paramos paraiškoje nurodytus projektų įgyvendinimo etapus: per 5 darbo dienas nuo mokėjimo prašymo užregistravimo VVG „Švenčionių partnerystė“ dienos atliekamas mokėjimo prašymo administracinis vertinimas ir perduodamas Vilniaus TERPAS, o per 20 d. d. nuo gavimo Vilniaus TERPAS dienos atliekamas mokėjimo prašymo tinkamumo skirti paramą vertinimas. Į šį terminą neįskaičiuojamas paklausimų paramos gavėjui bei patikrų vietoje atlikimo laikas.

60. Šiai priemonei taikomas išlaidų kompensavimo mokėjimo būdas.

61. Taikant išlaidų kompensavimo mokėjimo būdą, paramos gavėjas pradeda įgyvendinti projektą savo lėšomis ir VVG „Švenčionių partnerystė“ teikia mokėjimo prašymus, kuriuose deklaruoja patirtas ir apmokėtas išlaidas, pridėdamas išlaidų pagrindimo ir apmokėjimo įrodymo dokumentus ir (arba) jų kopijas, patvirtintas paramos gavėjo ar jo įgalioto asmens parašu ir antspaudu (jei toks turimas).


62. Paramos gavėjas gali pateikti iki keturių mokėjimo prašymų.


63. Baigęs įgyvendinti projektą, paramos gavėjas pateikia VVG „Švenčionių partnerystė“ galutinį mokėjimo prašymą, kuriame deklaruoja visas per laikotarpį nuo paskutinio mokėjimo prašymo patirtas ir apmokėtas tinkamas finansuoti išlaidas ir galutinę projekto įgyvendinimo ataskaitą (2 priedas). 


64. Paramos lėšos išmokamos Tvarkos aprašo nustatyta tvarka. 

XII. PROJEKTŲ ĮGYVENDINIMO PRIEŽIŪRA IR TIKRINIMAS

65. Paramos gavėjas VVG „Švenčionių partnerystė“ projekto įgyvendinimo ataskaitas (2 priedas) ir veiklos pagrindimo dokumentus teikia Tvarkos apraše nustatyta tvarka.

66. Patikrų vietoje atlikimo tvarka numatyta Tvarkos apraše.

67. Paramos gavėjui nesilaikant paramos suteikimo reikalavimų ir pažeidžiant įsipareigojimus, numatytus šiose Taisyklėse ir paramos paraiškoje, taikomos sankcijos, numatytos Programos administravimo taisyklėse.

XIII. BAIGIAMOSIOS NUOSTATOS

68.
Projektų dokumentų saugojimo, apskundimo tvarką ir kitą šiose Taisyklėse nepateiktą informaciją reglamentuoja Programos administravimo taisyklės ir kiti teisės aktai.

69.
Pasikeitus šiose Taisyklėse nurodytiems teisės aktams, tiesiogiai taikomos naujos tų teisės aktų nuostatos.
_______________________
